כמו כן, במהלך כניסת מתפללים מתואמת לקבר יוסף שבעיר שכם, מאות פלסטינים פתחו בהפרת סדר אלימה אשר במהלכה המחבלים יידו אבנים, זרקו בקבוקי תבערה ופתחו בירי חי לעבר הכוחות. הלוחמים הגיבו בירי, באמצעים לפיזור הפגנות ובירי רוגר. במהלך העימותים, מחבל אשר השליך בקבוק תבערה אל עבר המתפללים נפגע בראשו ופונה במצב אנוש לבית החולים רפידיא בשכם. כ-40 מחבלים נוספים נפצעו באורח קל, מהם ארבעה מירי כדורי גומי והשאר משאיפת גז מדמיע.
26 במאי.
בשעות הבוקר המוקדמות, לוחמי גדוד 12 פעלו בעיירה בני נעים ועצרו שלושה מבוקשים החשודים במעורבות בפעילות טרור. במקביל כוחות מסיירת גולני עצרו מבוקש נוסף בכפר ארתאח בחטיבה מרחבית מנשה והחרימו אמצעי לחימה בלתי חוקיים. כמו כן, לוחמי גדוד לביאי הבקעה ומשטרת ישראל עצרו מבוקש החשוד בהחזקת אמצעי לחימה בלתי חוקיים ביריחו. בנוסף, הכוחות איתרו אקדח ואמצעי לחימה נוספים. שלושה מבוקשים נוספים נעצרו על ידי כוחות הביטחון בעיר יטא.
27 במאי.
בשעות הבוקר המוקדמות, לוחמי צה"ל עצרו מבוקש החשוד בפעילות טרור בכפר חבלה. בנוסף, לוחמי צה"ל החרימו עשרות אלפי שקלים אשר על פי החשד ייועדו למימון טרור בכפר ח'ירבת ראס עטייה. במסגרת פעילות כוחות צה"ל בעיר ג'נין, מחבלים פלסטינים חמושים השליכו מטעני חבלה ופתחו בירי לעברם. לוחמי צה"ל הגיבו בירי.
בהמשך היום, מחבלים פלסטינים השליכו בקבוקי תבערה אל עבר כוחות צה"ל אשר אבטחו צומת סמוך לאפרת. הלוחמים הגיבו בירי ובמהלך העימותים, נער פלסטיני בן 14 חשוד נפגע בחזהו. הכוח העניק לפצוע טיפול רפואי ראשוני ולאחריו הוא פונה על ידי הסהר האדום לבית חולים שם מת מפצעיו. לפי עדויות של פלסטינים, הנער לא היה מעורב בתקרית ונורה בגבו.
28 במאי.
בשעות הבוקר המוקדמות, כוחות צה"ל עצרו שני חשודים במעורבות בפעילות טרור בכפר כובאר. שלושה חשודים נוספים נעצרו על ידי כוחות הביטחון בכפר ח'ירבת כרמה.
29 במאי.
במהלך פעילות של לוחמי צה"ל וימ"ס ממג"ב איו"ש במחנה הפליטים דהיישה בבית של חשוד פלסטיני, חמושים פלסטינים פתחו בהפרת סדר אלימה שכללה יידוי אבנים, השלכת בקבוקי תבערה ומטענים לעבר כוחות הביטחון. במהלך הפרת הסדר לוחם ימ"ס נפצע באורח קל ופונה למרכז הרפואי שערי צדק על ידי כוחות צה"ל. במהלך יציאת הכוחות ממחנה הפליטים, הפרות הסדר נמשכו. כוחות צה"ל וימ"ס הגיבו בירי ובאמצעים לפיזור הפגנות וזוהו מספר פגיעות במחבלים שהשליכו מטענים. לפי הדיווחים בכלי התקשורת הפלסטיניים, לפחות שלושה פלסטינים נפצעו באירוע, אחד מהם באורח קשה. במקביל, כוחות צה"ל פעלו בכפר דנאבה שבמרחב החטיבה המרחבית מנשה ועצרו שני מבוקשים החשודים במעורבות בפעילות טרור.
בשעות הלילה, חוליית מחבלים פלסטינים ירו לעבר כוחות צה"ל מתוך רכב בפאתי העיר אל-בירה. כוחות צה"ל הגיבו בירי אל עבר המחבלים ופתחו במצוד אחריהם.
30 במאי.
בשעות הערב, פלסטינים חמושים יידו אבנים, הבעירו צמיגים והשליכו בקבוקי תבערה לעבר עמדה צבאית של צה"ל סמוך לכפר דורא. מחבל אחד נורה מאש צה"ל ונפצע. כמו כן, כוחות צה"ל עצרו שני פלסטינים שהחזיקו ברכבם מטען חבלה מאולתר.
31 במאי.
בשעות הבוקר המוקדמות במהלך פעילות של כוחות הביטחון למעצר מבוקש פלסטיני במחנה הפליטים קלנדיה, עשרות פלסטינים פתחו בהפרת סדר אלימה אשר כללה השלכת בקבוקי תבערה ויידוי אבנים אל עבר לוחמי צה"ל שהגיבו בירי. במקביל פעלו כוחות צה"ל בעיר שכם למעצר מבוקש פלסטיני נוסף, מחבלים פלסטינים פתחו בירי אל עבר הכוחות במהלך יציאתם מהעיר. כוחות הביטחון איתרו שני כלי נשק, אקדח ואמצעי לחימה נוספים בכפר בית רימא שבמרחב החטיבה מרחבית אפרים. שישה מבוקשים נוספים החשודים במעורבות בפעילות טרור נעצרו על ידי כוחות הביטחון בג'יפנה, אבו דיס, טמון, בית ליד, באלעיזריה ובעיר חברון.
יוני.
1 ביוני.
בשעות הבוקר המוקדמות, לוחמי צה"ל פעלו בכפרים אל-מידיה וראס כרכר ועצרו ארבעה מבוקשים החשודים במעורבות בפעילות טרור, ושני מבוקשים החשודים בהסעת שוהים בלתי חוקיים במרחב התפר. כוחות הביטחון פעלו בכפרים עוריף וג'בע ובעיירה בית פג'אר ועצרו שישה מבוקשים פלסטינים נוספים.
כוחות הביטחון הרסו במהלך הלילה את ביתו של המחבל דיא חמארשה, שביצע את פיגוע הירי בבני ברק, בעיירה יעבד. במהלך הריסת הבית, יצאו קריאות מהמסגדים בכפר לצאת ולהדוף את פשיטת "צבא הכיבוש". בעקבות זאת, מאות פלסטינים פתחו בהפרת סדר אלימה, אשר כללה יידוי אבנים, הבערת צמיגים, השלכת מטעני חבלה ובקבוקי תבערה ואף ירי חי. הכוחות הגיבו באמצעים לפיזור הפגנות וירו לעבר מחבלים חמושים. במהלך חילופי האש, נהרג מחבל פעיל חמאס, ושישה נוספים נפצעו, שלושה מהם במצב קשה. כעשרה ימים לאחר מכן, מת מפצעיו אחד מהמחבלים שנפצע קשה. המחבל השתייך לג'יהאד האסלאמי הפלסטיני. במסגרת הפעילות הכוחות עצרו את אביו של המחבל.
2 ביוני.
בשעות הבוקר המוקדמות, כוחות ימ"ס ומג"ב איו"ש פעלו למעצר מבוקש החשוד במעורבות בפעילות טרור במחנה הפליטים דהיישה. במהלך הפעילות פלסטינים השליכו מטעני חבלה ויידו אבנים לעבר הכוחות שהגיבו בירי. במהלך חילופי האש, נהרג מחבל, פעיל החזית העממית לשחרור פלסטין. במקביל, פעלו כוחות צה"ל למעצר מבוקש החשוד במעורבות בפעילות טרור בעיירה עזון. במהלך הפעילות, עשרות פלסטינים פתחו בהפרת סדר והשליכו בקבוקי תבערה אל עבר כוחות צה"ל שהגיבו בירי. שבעה מבוקשים נוספים החשודים בפעילות טרור נעצרו על ידי כוחות הביטחון בכפר חווארה, בעיירה אל-ח'דר, ובערים דורא וקלקיליה.
בשעות הערב, שלושה מחבלים פלסטינים השליכו בקבוק תבערה לעבר כוח צה"ל שפעל במרחב התפר סמוך לכפר אל-מידיה. הלוחמים הגיבו בירי לעבר המחבלים. כתוצאה מהירי, אחד מהמחבלים נפצע באורח אנוש, ומותו נקבע בבית החולים לאחר מכן.
3 ביוני.
כוחות הביטחון פעלו במהלך שעות הבוקר המוקדמות במרחב החטיבה המרחבית אפרים ועצרו מבוקש החשוד בפעילות טרור.
4 ביוני.
בשעות הבוקר המוקדמות, לוחמי צה"ל וכוחות הביטחון עצרו מבוקש החשוד במעורבות בפעילות טרור בבית לחם. בנוסף, הכוחות איתרו והחרימו מספר אמצעי לחימה בלתי חוקיים. במקביל, פעלו לוחמי צה"ל ומג"ב בכפר ג'בע ועצרו מבוקש החשוד בהסעת מסתננים בלתי חוקיים במרחב התפר. במהלך הפעילות פלסטינים חמושים החלו בהפרת סדר, שכללה יידוי אבנים והשלכת מטענים ובקבוקי תבערה לעבר כוחות צה"ל ומג"ב.
5 ביוני.
כוחות הביטחון פעלו במהלך שעות הבוקר המוקדמות, בעיר בית לחם ובכפר עין עריכ. במסגרת פעילות הכוחות בעיר בית לחם לוחמי צה"ל עצרו מבוקש החשוד בפעילות טרור.
בשעות הערב, שני מחבלים פלסטינים רכובים על אופנוע השליכו מטען מאולתר לעבר כוח צה"ל שהיה בפעילות שגרתית סמוך לעיר שכם. הלוחמים הגיבו בירי לעבר המחבלים.
6 ביוני.
בשעות הבוקר המוקדמות, כוחות הביטחון עצרו ארבעה מבוקשים החשודים בפעילות טרור בעיר חברון. במקביל, במהלך פעילות כוחות צה"ל בעיירה חוסאן, נעצרו ארבעה מבוקשים נוספים. חמישה מבוקשים נוספים נעצרו בכפרים קליל, ראס עטייה, ת'ולת', בעיירה עזון ובמחנה הפליטים אל אמערי.
7 ביוני.
בשעות הבוקר המוקדמות, כוחות הביטחון פעלו בעיר שכם ועצרו שני מבוקשים החשודים בפעילות טרור. מבוקש נוסף נעצר בכפר אל-מידיה, אותו מבוקש, מספר שבועות קודם לכן, ניסה לחטוף את נשקו של סגן מפקד גדוד 97. שבעה מבוקשים נוספים נעצרו בכפרים דיר אבו משעל, ח'ירבת סאפא, בית אומר, חארס, בעיירות צוריף ועתיל ובמחנה הפליטים דהיישה. כמו כן, במהלך פעילות בכפר ג'בל מוואלח שבמרחב החטיבה המרחבית עציון, תפסו הכוחות שני רובי ציד, ואמצעי לחימה נוספים.
8 ביוני.
בשעות הבוקר המוקדמות, כוחות הביטחון פעלו בעיירה יעבד ובערים ג'נין וטולכרם, ועצרו ארבעה מבוקשים החשודים בפעילות טרור. במקביל, הכוחות פעלו במחנה הפליטים בלאטה ועצרו שני מבוקשים החשודים במעורבות בפעילות טרור, במהלך הפעילות מחבלים פלסטינים השליכו מטעני חבלה לעבר הכוחות. בנוסף, במהלך הפעילות בעיר ביתוניא, מספר מחבלים יידו אבנים והשליכו בקבוקי צבע לעבר הכוחות. כמו כן, כוחות הביטחון פעלו למעצר מבוקש במחנה הפליטים עקבת ג'בר. במהלך הפעילות התפתחה הפרת סדר אלימה בהשתתפות כ-20 מחבלים פלסטינים שיידו אבנים והשליכו בקבוקי תבערה לעבר כוחות הביטחון, שהגיבו באמצעים לפיזור הפגנות. 14 מבוקשים נוספים נעצרו ברחבי יהודה ושומרון על ידי כוחות צה"ל, מג"ב ושב"כ.
9 ביוני.
בשעות הבוקר המוקדמות כוחות צה"ל, מג"ב ושב"כ פעלו בכפרים דנאבה ואכתבא שבמרחב החטיבה המרחבית מנשה ועצרו שני מבוקשים החשודים במעורבות בפעילות טרור. במהלך פעילות לוחמי צה"ל ומג"ב בעיר שכם, התפתחה הפרת סדר אלימה בהשתתפות של כ-100 מחבלים פלסטינים שכללה השלכת בקבוקי תבערה וידויי אבנים לעבר כוחות הביטחון. לוחמי צה"ל ומג"ב הגיבו באמצעים לפיזור הפגנות ועצרו מחבל שהשליך בקבוק תבערה. במקביל, במהלך פעילות של כוחות הביטחון בח'ירבת כרמה, נעצר מבוקש פלסטיני ואותרו מספר אמצעי לחימה. בנוסף, במהלך פעילות של לוחמי צה"ל בעיירה טמון למעצר שני מבוקשים נוספים, התפתחה הפרת סדר אלימה אשר במהלכה, מחבלים פלסטינים השליכו בקבוקי תבערה ופתחו בירי חי לעבר הלוחמים שהגיבו בירי. שלושה מבוקשים נוספים נעצרו ברחבי יהודה ושומרון על ידי כוחות הביטחון.